March | 2009 | Lewies Mymer
March 29, 2009 Lewies Mymer	6 Comments
Like ice in a drink
or dreams in the cold light of day
the children of rock and roll never grow old
Silwer hare tussen goud.
March 28, 2009 Lewies Mymer	12 Comments
Vrydagoggend toe ek staan en skeer kom Vroukie die badkamer binne. "Onthou nou, Skapie(!), ek gaan vanmiddag na werk my hare laat kleur. Ek sal eers later by die huis wees"
"Ok, ek sal intussen vir ons iets aanslaan om te eet, en 'n lekker bottel shiraz by Checkers optel"
" Dis dierbaar van jou. Jy is so 'n sweetie pie!"
Positiewe geluide daai! Ek moet die yster smee terwyl hy warm is. Dalk iets kwytraak van hoeveel ek van vroumensdinge weet? Net om te wys dat ek omgee?
"Weet jy Liefie, ek sien 'n advertensie in een van die tydskrifte in die toilet dat Jane se Moer 'n nuwe produk op die mark het, 'n haarkleursel wat spesifiek ontwerp is vir die ouer vrou om grys hare weg te steek. Dit hou glo langer as die gewone, tot tien weke. Dalk moet jy dit probeer, dan hoef jy nie jou hare so dikwels laat kleur nie."
Die kyk in haar oë is kil soos die winterwind oor die knersvlakte, daai wind wat 'n boklammer hier onder sy ma se blad laat verkluim. Die ysigheid sak soos 'n onheilsgevoel uit 'n Stephen King horror novel oor my toe.
"Jy is darem slim so vroeg in die oggend" Haar woorde sak soos swart ryp op my toe.
"Jy het nou raat vir my grys hare, is daar nie dalk iets vir jou bles nie?"
Vandag is ek weer betyds by die werk. En nog 'n lang naweek lê voor.
March 22, 2009 Lewies Mymer	8 Comments
Ek het Vrydag so geteef en geteem oor oa die feit dat Vroukie se werk van haar verwag om vandag 17:00 'n vergadering by te woon. Nou ja, getrou aan haar aard is sy so skuins na 16:00 hier weg, haar werksplek is net om die draai, om haar rekenaar op te stel ens. Sy bel netnou om te sê hulle sal nog lank besig wees. Ek het my voorgeneem om my poppe in die pram te hou, maar fokkit mense, die een is darem bietjie dik vir 'n daalder.
Jan Jan Jan, Bielie van die Boland
March 22, 2009 Lewies Mymer	12 Comments
Op Sondag 2 Februarie 1659 blog Jan van Riebeeck as volg: "Heeden is, Gode loff, vande Caepse muscadel ende andere witte druyven d'eerst mael wijn geparst"
Gode loff, voorwaar!
Ek sien in Rapport dat Rian van Heerden bietjie moeilikheid opgetel het by Ofm. Die vent irriteer die hel uit my uit met sy arrogansie en sy slapgat gebruik van Afrikaans. Hoop hy verkas spoedig.
March 21, 2009 Lewies Mymer	5 Comments
Ek lees gister die een êrens raak en deel dit met julle voor dit stokou nuus is:
Kan Amor Vittone seker wees dat die man wat saam met haar bly wel Joost is?
March 21, 2009 Lewies Mymer	6 Comments
So dink ek laasnag, met Insomnia en Colitis as ongewensde bedmaats, terug aan 'n gesegde van my pa, lank reeds gestorwe: If you can't fight them, fuck them. En toe voel ek sommer ok.
Ek kry gister 'n omsendbrief van ABSA, onderteken deur 'n direkteur van Digitale Kanale. Net so!
Ek kry sommer 'n kramp in die anale kanaal. (O gaats, ek sit al klaar met colitis, ek sal daai kramp maar uitstel vir later!)